open-index/open-wikipedia-markdown huggingface dataset:
Οδός Παναγή Τσαλδάρη

Η **Οδός Παναγή Τσαλδάρη** είναι ιστορικός δρόμος στην 1η δημοτική ενότητα της πόλης της Αθήνας με αρχική ονομασία Οδός Πειραιώς. Έχει μήκος περίπου 1 χιλιομέτρου. Εντάσσεται στο ρυμοτομικό πλέγμα του πολεοδομικού σχεδίου που εφαρμόστηκε βόρεια της παλαιάς πόλης, αναπτυσσόμενη περιμετρικά του ιστορικού κέντρου, παραλλήλως της Αγίου Κωνσταντίνου η οποία οδηγεί στη Λεωφόρο Αθηνών και έναντι των οδών Ακαδημίας και Σταδίου στα ανατολικά. Η ονομασία του δρόμου προέρχεται από τον πολιτικό Παναγή Τσαλδάρη, ο οποίος υπήρξε πρωθυπουργός της Ελλάδος μεταξύ 1932 και 1935.

Ο δρόμος ξεκινά από την Ομόνοια και διέρχεται από την Πλατεία Κουμουνδούρου και τον αρχαιολογικό χώρο του Κεραμεικού, για να καταλήξει στη Οδό Πειραιώς μετά τη διακλάδωση με την Ιερά Οδό στον ηλεκτρικό σιδηρόδρομο στο Γκάζι και το Θησείο.

Ο δρόμος διαχωρίζει νοητά την οικιστική και εμπορική ζώνη των Αθηνών στα ανατολικά από την παραγωγική ζώνη στα δυτικά, όπου αναπτύχθηκαν το Μεταξουργείο και το Γκάζι, με τις πιο οχλούσες χρήσεις να εκτοπίζονται δυτικά στα σύνορα με το συγκρότημα του Πειραιά, με αποτέλεσμα πολλές ιστορικές βιομηχανίες να εντοπίζονται μέχρι και σήμερα στη Λεωφόρο Πειραιώς, καθώς και τουριστικά καταλύματα για τους επισκέπτες της πόλης. Σημεία ενδιαφέροντος αποτελούν η Δημοτική Πινακοθήκη Αθηνών και ο Άγιος Γεώργιος, ενώ στην Παναγή Τσαλδάρη στεγάζεται και το Κέντρο υποδοχής και αλληλεγγύης του Δήμου Αθηναίων.

Τσαλδάρη Παναγή
Ουκρανική Σοβιετική Σοσιαλιστική Δημοκρατία

Η **Ουκρανική Σοβιετική Σοσιαλιστική Δημοκρατία** (συντομογραφία: **ΟΣΣΔ Ουκρανίας** ή **Ουκρανική ΣΣΔ**, ουκρανικά: *Українська Радянська Соціалістична Республіка*, *Українська РСР*, ρωσικά: *Украинская Советская Социалистическая Республика*, *Украинская ССР*) ήταν μία από τις δεκαπέντε Σοβιετικές Σοσιαλιστικές Δημοκρατίες που συγκροτούσαν την ΕΣΣΔ και μία από τις τέσσερις (μαζί με την Ρωσική ΣΟΣΔ, την Λευκορωσική ΣΣΔ και την Υπερκαυκασιανή ΣΟΣΔ) που σχημάτισαν την ΕΣΣΔ το 1922 μέχρι και την διάλυση της το 1991.  Η Ουκρανική ΣΣΔ ήταν ιδρυτικό μέλος του ΟΗΕ, αλλά εκπροσωπούνταν στις εξωτερικές υποθέσεις από την ΕΣΣΔ. Μετά την διάλυση της ΕΣΣΔ μετασχηματίστηκε στο σημερινό κράτος της Ουκρανίας.

Στα 72 χρόνια της ύπαρξης της, τα σύνορα της ΣΣΔ μεταβλήθηκαν πολλές φορές: μεγάλο μέρος των δυτικών εκτάσεων της χώρας ανήκε στην Πολωνία μέχρι το 1939, ενώ η Κριμαία ανήκε στην Ρωσική ΣΟΣΔ μέχρι το 1954. Αρχικά πρωτεύουσα ήταν το Χάρκοβο, όμως το 1934 η έδρα της κυβέρνησης μεταφέρθηκε στο Κίεβο, το οποίο παραμένει μέχρι σήμερα η πρωτεύουσα της ανεξάρτητης Ουκρανίας.

Γεωγραφικά η ΣΣΔ Ουκρανίας συνόρευε στα ανατολικά με την Μολδαβική ΣΣΔ, στον βορά με την Λευκορωσική ΣΣΔ, βόρεια και ανατολικά με την Ρωσική ΣΟΣΔ και στα δυτικά με την Τσεχοσλοβακική Σ.Δ. και την Λ.Δ. της Πολωνίας. Στο νότο βρέχονταν από την Μαύρη Θάλασσα. Βάσει της απογραφής του 1989, ο πληθυσμός ανέρχονταν σε 51.706.746 κατοίκους.

## Παραπομπές


## Βιβλιογραφία
* 
* Adams, Arthur E. *[https://babel.hathitrust.org/cgi/pt?id=mdp.39015020676246 Bolsheviks in the Ukraine: The Second Campaign, 1918—1919]* (New Haven & London: Yale University Press, 1963).
* Armstrong, John A. *[https://babel.hathitrust.org/cgi/pt?id=uc1.b3642424 The Soviet Bureaucratic Elite: A Case Study of the Ukrainian Apparatus]* (New York: Praeger, 1959).
* Dmytryshyn, Basil. *[https://babel.hathitrust.org/cgi/pt?id=mdp.39015020822709 Moscow and the Ukraine, 1918—1953: A Study of Russian Bolshevik Nationality Policy]* (New York: Bookman Associates, 1956).
* Manning, Clarence A. *[https://babel.hathitrust.org/cgi/pt?id=mdp.39015034650641 Ukraine under the Soviets]* (New York: Bookman Associates, 1953).
* Sullivant, Robert S. *[https://babel.hathitrust.org/cgi/pt?id=mdp.39015005759835 Soviet Politics and the Ukraine, 1917—1957]* (New York: Columbia University Press, 1962).

## Εξωτερικοί σύνδεσμοι

*
*

Κατηγορία:Νεότερη ιστορία της Ουκρανίας
Κατηγορία:Σοβιετικές Σοσιαλιστικές Δημοκρατίες
Ψευδοκάρπιο

[right|thumb|Στο φρούτο της [φράουλας: οι "σπόροι" είναι αχαίνια, ο καθένας προέρχεται από έναν ύπερο του άνθους.]]
Ένα **ψευδοκάρπιο **(μερικές φορές ονομάζεται **ψευδής καρπός**, **ψευδοφρούτο**, **ψευτοφρούτο** ή **συμπλήρωμα φρούτου**) είναι ένα φρούτο, μέρος της σάρκας του οποίου δεν προέρχεται από την ωοθήκη, αλλά από κάποιο παρακείμενο εξωτερικό ιστό στο καρπόφυλλο. Παραδείγματα βοηθητικών ιστών είναι οι υποδοχείς της φράουλας, του ανανά, της συκιάς, ή της μουριάς και του κάλυκα του φυτού Γωλθερία η επικλινής *(Gaultheria procumbens)* ή του φυτού Συζύγιον το ιάμβος (*Syzygium jambos)*. Μηλοειδείς καρποί όπως τα μήλα και τα αχλάδια, είναι επίσης ψευδοκαρποί, με ένα μεγάλο μέρος της σάρκας του καρπού να προέρχεται από ένα υπάνθιο. Άλλο παράδειγμα θα μπορούσαν να είναι οι ανθόκαρποι (ή ανθοκάρπια), συγκεκριμένα στην οικογένεια των Νυκταγινοειδών (*Nyctaginaceae)*, όπου το μεγαλύτερο μέρος των φρούτων προέρχεται από το περιάνθιο (ανθο-σπείρες).

Καρποί με σαρκώδη σπέρματα, όπως τα ρόδια ή οι καρποί του είδους Μελίκοκκος ο δίζυγος (*Melicoccus bijugatus*) γνωστού με την ονομασία *mamoncillo*, δεν θεωρούνται ψευδοκαρποί.

Οι όροι ψευδής καρπός, ψευδοφρούτο και ψευτοφρούτο είναι παλαιότεροι όροι για το ψευδοκάρπιο, έχουν επικριθεί ως "ακατάλληλοι" και δεν χρησιμοποιούνται από τους βοτανολόγους σήμερα.

## Παραπομπές


## Εξωτερικοί σύνδεσμοι
* 

Κατηγορία:Καρπός
Κατηγορία:Μορφολογία καρπών
Προκριματικά Παγκοσμίου Κυπέλλου Ποδοσφαίρου 2018 (ΚΟΝΚΑΚΑΦ)

Το τμήμα της Βόρειας, Κεντρικής Αμερικής και Καραϊβικής των **[[Προκριματικά Παγκοσμίου Κυπέλλου Ποδοσφαίρου 2018|προκριματικών του Παγκοσμίου Κυπέλλου 2018]]** της FIFA αποτελεί τη διοργάνωση των προκριματικών για το Παγκόσμιο Κύπελλο Ποδοσφαίρου 2018, που θα πραγματοποιηθεί στη Ρωσία, για εθνικές ομάδες μέλη της Ποδοσφαιρικής Συνομοσπονδίας Βόρειας, Κεντρικής Αμερικής και Καραϊβικής (CONCACAF). Συνολικά 3,5 θέσεις (3 απευθείας και 1 μέσω διηπειρωτικών μπαράζ) είναι διαθέσιμες για την τελική φάση.

Προτάθηκε τροπολογία σχετικά με τη διαδικασία διεξαγωγής των προκριματικών της ζώνης Β.Κ. Αμερικής και Καραϊβικής, με τους αγώνες των πρώτων τριών φάσεων να διεξάγονται σε νοκ άουτ αναμετρίσεις, ενώ ο τέταρτος γύρος και ο τελικός γύρος (που αναφέρεται ως «το εξάγωνο») να διεξάγονται σε ομίλους. Οι αγώνες του πρώτου γύρου ορίσθηκαν να διεξαχθούν κατά τη διάρκεια των διεθνών ημερομηνίών της FIFA 23 έως 31 Μαρτίου του 2015. Η CONCACAF ανακοίνωσε τα πλήρη στοιχεία στις 12 Ιανουαρίου του 2015:

## Δομή
Η δομή των προκριματικών έχει ως εξής:
* **Πρώτος γύρος**: Συνολικά 14 ομάδες (ομάδες των θέσεων 22-35).
* **Δεύτερος γύρος**: Συνολικά 20 ομάδες (ομάδες των θέσεων 9-21 και οι επτά νικήτριες του πρώτου γύρου).
* **Τρίτος γύρος**: Συνολικά 12 ομάδες (ομάδες των θέσεων 7-8 και οι δέκα νικήτριες του δευτέρου γύρου).
* **Τέταρτος γύρος**: Συνολικά 12 ομάδες (ομάδες των θέσεων 1-6 και οι έξι νικήτριες του τρίτου γύρου) χωρίζονται σε τρεις ομίλους των τεσσάρων, όπου οι τρεις νικήτριες του ομίλου και οι τρεις δεύτερες προχωρούν στον πέμπτο γύρο.
* **Πέμπτος γύρος**: Έξι ομάδες χωρισμένες σε δύο ομίλους.

## Πρώτος γύρος
Η κλήρωση για τον πρώτο γύρο πραγματοποιήθηκε στις 15 Ιανουαρίου του 2015, στο W Hotel του Μαϊάμι Μπιτς στη Φλόριντα των ΗΠΑ.

|}

## Δεύτερος γύρος
Η κλήρωση για τον δεύτερο γύρο πραγματοποιήθηκε στις 15 Ιανουαρίου του 2015, στο W Hotel του Μαϊάμι Μπιτς στη Φλόριντα των ΗΠΑ.

|}

## Τρίτος γύρος
Η κλήρωση για τον τρίτο γύρο θα πραγματοποιηθεί στις 25 Ιουλίου του 2015, στο παλάτι Κωνσταντινόφσκι (Константиновский дворец) στη Στρέλνα της Αγίας Πετρούπολης.

|}

## Δείτε επίσης

* Παγκόσμιο Κύπελλο Ποδοσφαίρου 2018
* Προκριματικά Παγκοσμίου Κυπέλλου Ποδοσφαίρου 2018

## Σημειώσεις


## Παραπομπές


Κατηγορία:Παγκόσμιο Κύπελλο Ποδοσφαίρου 2018
Μολδαβική Σοβιετική Σοσιαλιστική Δημοκρατία

Η **Μολδαβική Σοβιετική Σοσιαλιστική Δημοκρατία** (συντομογραφία: **ΜΣΣΔ Μολδαβίας** ή **Μολδαβική ΣΣΔ**, μολδαβικά σε Κυριλλικό αλφάβητο: *Република Советикэ Сочиалистэ Молдовеняскэ*, ρουμανικά: *Republica Sovietică Socialistă Moldovenească*, ρωσικά: *Молда́вская Сове́тская Социалисти́ческая Респу́блика*) ήταν μία από τις δεκαπέντε Σοβιετικές Σοσιαλιστικές Δημοκρατίες που συγκροτούσαν την ΕΣΣΔ. Σχηματίσθηκε στις 2 Αυγούστου 1940, από περιοχές της Βεσσαραβίας που ανήκαν προηγουμένως στο Βασίλειο της Ρουμανίας και τα εδάφη της Αυτόνομης ΣΣΔ Μολδαβίας, που μέχρι πρότινος ανήκε στην Ουκρανική ΣΣΔ. 

Συνόρευε με την Ουκρανική ΣΣΔ σε βορρά, ανατολή και νότο, ενώ στα δυτικά συνόρευε με τη Ρουμανία. Πρωτεύουσα ήταν το Κισινάου. Στις 21 Μαΐου 1991, η ονομασία άλλαξε από Μολδαβική ΣΣΔ σε Δημοκρατία της Μολδαβίας. Η χώρα αποσχίσθηκε από την καταρρέουσα ΕΣΣΔ και έγινε ανεξάρτητο κράτος στις 27 Αυγούστου 1991. Η ανεξαρτησία της Μολδαβίας αναγνωρίστηκε διεθνώς στις 26 Δεκεμβρίου 1991 με τη διάλυση της Σοβιετικής Ένωσης. Η σημαία της Μολδαβικής ΣΣΔ αποτελούταν από δύο κόκκινες γραμμές και μια πράσινη στη μέση, με ένα σφυροδρέπανο και το χαρακτηριστικό κόκκινο αστέρι πάνω αριστερά. Αυτή η σημαία χρησιμοποιείται και από το μη αναγνωρισμένο κράτος της Υπερδνειστερίας, με τη διαφορά ότι το πράσινο είναι σκουρότερο.

## Βιβλιογραφία
*Charles King, *The Moldovans: Romania, Russia, and the Politics of Culture*, Hoover Institution Press, 2000
*Igor Casu, *Dusmanul de clasa. Represiuni politice, violenta si rezistenta in R(A)SS Moldoveneasca, 1924-1956*, Chisinau, CARTIER, 2014
*
*

## Εξωτερικοί σύνδεσμοι

*THE NEW CONSTITUTION OF THE MOLDAVIAN SOVIET SOCIALIST REPUBLIC by George Cioranescu and R. Flers
*''Moldavia; a flourishing orchard'' του Aleksandr Diorditsa
*photogallery of the Kishinev (Chișinău) (1950s-1980s) - the capital of the Moldavian Soviet Socialist Republic 

Κατηγορία:Ιστορία της Μολδαβίας
Κατηγορία:Σοβιετικές Σοσιαλιστικές Δημοκρατίες
Μίλτον Άβερι

Ο **Μίλτον Άβερι** (7 Μαρτίου 1885–3 Ιανουαρίου 1965) ήταν αμερικανός ζωγράφος. 

Αν και σπούδασε για μικρό διάστημα στη Connecticut League of Art στο Χάρτφορντ, υπήρξε σε μεγάλο βαθμό αυτοδίδακτος. 

Την εποχή που πολλοί προοδευτικοί Αμερικανοί καλλιτέχνες ανταποκρίνονταν στον Κυβισμό και τον Φουτουρισμό, όπως ο Τσαρλς Ντίμουθ, ο Μαξ Βέμπερ και ο Γιόζεφ Στέλλα και άλλοι ανέπτυσσαν διάφορων ειδών οικογενείς μορφές ρεαλισμού όπως, μεταξύ άλλων, ο Έντουαρτ Χόπερ και ο Τόμας Μπέντον, ο Άβερι ήταν ένας από τους λίγους που είχε εμπνευστεί από τον Ματίς. Το στυλ του Άβερι, συνεπώς, χαρακτηρίζεται από επίπεδες περιοχές από φωτεινά, εν τέλει αρμονικά χρώματα, με τις απλές μορφές να περικλείονται σε ρέοντα περιγράμματα. 

Μεταξύ των πορτραίτων με αντικείμενο φίλους και μέλη της οικογενείας του, περιλαμβάνονται οι Seated Blond (Walker Art Center, Minneapolis,1946). 

Στην διάρκεια των εξορμήσεών του στη θάλασσα —περνούσε τα καλοκαίρια του στο Cape Cod για πολλά χρόνια— συχνά ασχολήθηκε με στοιχεία της παιδικής αθωότητας (όπως τη σχηματική αποτύπωση πουλιών) και την απλότητα της μορφής που είναι κοντά στην πλήρη αφαίρεση, για παράδειγμα στο Green Sea (Metropolitan Museum, New York, 1954). 

Οι πολλές του γκραβούρες έχουν  Εξπρεσιονιστικό χαρακτήρα. Παρά την αυξανόμενη ελεύθερη χρήση του μεγάλων επιφανειών επίπεδων χρωμάτων, ο Άβερι επηρέασε σθεναρά αφηρημένους καλλιτέχνες, όπως ο  Άντολφ Γκότλιμπ και ο  Μαρκ Ρόθκο.

## Παραπομπές


## Εξωτερικοί σύνδεσμοι
*Πίνακες του Μίλτον Άβερι 
*Βιογραφία του Μίλτον Άβερι 

Κατηγορία:Αμερικανοί ζωγράφοι
N-μεθυλυδροξυλαμίνη

Η **N-μεθυλυδροξυλαμίνη** (αγγλικά:*N-methylhydroxylamine*)  είναι οργανική χημική ένωση, η οποία περιέχει άνθρακα, υδρογόνο, άζωτο και οξυγόνο, με μοριακό τύπο **CH<sub>5</sub>NO**, αν και παριστάνεται συνήθως με ημισυντακτικό της τύπο **CH<sub>3</sub>NHOH**. Είναι η απλούστερη οργανική υδροξυλαμίνη.

## Ισομέρεια

Με βάση το μοριακό της τύπο, η N-μεθυλυδροξυλαμίνη έχει δύο (2) ισομερή θέσης: τη μεθοξυαμίνη (CH3ONH2) και την αμινομεθανόλη (H2NCH2OH).

## Παραγωγή

Η υδροχλωρική N-μεθυλυδροξυλαμίνη παράγεται με ηλεκτροχημική αναγωγή νιτρομεθάνιου, διαλυμένου σε υδροχλωρικό οξύ, χρησιμοποιώντας χαλκό ως άνοδο και γραφίτη ως κάθοδο.

\mathrm{CH_3NO_2 + 4H^+ + 4e^- + HCl \xrightarrow{Cu, \; C} [CH_3NH_2OH]Cl + H_2O}


## Χημική συμπεριφορά

### Αυτοδιάσπαση

Η χημικά καθαρή N-μεθυλυδροξυλαμίνη διασπάται σύντομα με εξώθερμη αντίδραση (ΔΗ = -63 kJ/mol) σε μεθάνιο και αζανόνη και γι' αυτό συνήθως φυλάσσεται στη μορφή του υδροχλωρικού της άλατος, όπως άλλωστε είναι εμπορικά διαθέσιμη:

\mathrm{CH_3NHOH \xrightarrow{} CH_4 + HNO + 63 \;KJ}


### Αντιδράσεις με ηλεκτρονιόφιλα

Η N-μεθυλυδροξυλαμίνη αντιδρά με ηλεκτρονιόφιλα χημικά είδη, όπως τα αλκυλιωτικά μέσα (π.χ. αλαλκάνια, RX), και μάλιστα μπορεί να αντιδράσει μαζί τους τόσο με το οξυγόνο της, όσο και με το άζωτό της. Δηλαδή:

\mathrm{RX + CH_3NHOH \xrightarrow{} RONHCH_3 + HX}αλλά και\mathrm{RX + CH_3NHOH \xrightarrow{} RN(OH)CH_3 + HX}


### Παραγωγή οξιμών

Η N-μεθυλυδροξυλαμίνη αντιδρά με αλδεΰδες ή κετόνες, σχηματίζοντας οξίμες:

\mathrm{R_2CO + CH_3NHOH \xrightarrow{} R_2C=NOH + CH_3OH}


Αυτή η χημική αντίδραση είναι χρήσιμη για τον καθαρισμό κετονών και αλδεϋδών, γιατί είναι κατά κάποιον τρόπο αντιστρέψιμη, αφού αν θερμανθεί η παραγώμενη οξίμη μαζί με ένα ανόργανο οξύ, ανακτάται η αρχική κετόνη ή αλδεΰδη..

Επίσης, οι οξίμες χρησιμοποιούνται ως συναρμωτές σε ενώσεις συναρμογής.

### Αντίδραση με χλωροθειονικό οξύ

Η N-μεθυλυδροξυλαμίνη αντιδρά με το χλωροθειονικό οξύ, οπότε παράγεται O-υδροξυμεθυλαμινοθειονικό οξύ:

\mathrm{HSO_3Cl + CH_3NHOH \xrightarrow{} CH_3NHOSO_3H + HCl}


### Αναγωγή σε μεθαναμίνη

Η N-μεθυλυδροξυλαμίνη μπορεί να αναχθεί σε μεθαναμίνη:

\mathrm{CH_3NHOH + Zn + HCl \xrightarrow{} CH_3NH_2 + ZnCl_2 + H_2O}


## Πηγές
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, *Οργανική Χημεία*, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

## Σημειώσεις και Παραπομπές


Κατηγορία:Οργανικές αμίνες
Κατηγορία:Οργανικές ενώσεις με οξυγόνο
Κατηγορία:Ενώσεις υδρογόνου
Κατηγορία:C1
Κατηγορία:Ασταθείς ενώσεις
The Being

Το «**The Being**» είναι b-movie τρόμου σκηνοθετημένο και γραμμένο από τη σκηνοθέτη Τζάκι Κονγκ. Πρωταγωνιστούν οι Μάρτιν Λαντάου, Μάριαν Γκόρντον, Τζόσε Φερρέρ, Ντόροθι Μαλόουν καθώς και ο παραγωγός ταινιών χαμηλού προϋπολογισμού Μπιλ Όσκο, ο οποίος εμφανίζεται με το ψευδώνυμο "Ρεξ Κολτρέιν". Η ταινία επικεντρώνεται σε έναν ντετέκτιβ που προσπαθεί να λύσει μια σειρά από αποτρόπαια εγκλήματα και εξαφανίσεις. Ήταν η πρώτη ταινία της Τζάκι Κόνγκ, η οποία σκηνοθέτησε πολλές άλλες ταινίες του ίδιου είδους, συμπεριλαμβανομένου και του Blood Diner, το οποίο έγινε μια αγαπημένη b-movie.

## Πλοκή
Τοξικά απόβλητα σε μια μικρή πόλη του Άινταχο μετατρέπουν ένα νεαρό αγόρι σε φρικτό μεταλλαγμένο τέρας. Ένας ντετέκτιβ προσπαθεί να μάθει περισσότερα για αυτό το μυστηριώδες ον και να το σταματήσει γιατί σκοτώνει ανθρώπους με πολύ γρήγορο ρυθμό.

## Ηθοποιοί και Χαρακτήρες
*Μπιλ Όσκο ως *Μόρτιμερ Λατζ*
*Μάρτιν Λαντάου ως *Γκάρσον Τζόουνς* 
*Μάριαν Γκόρντον ως *Λόρι*
*Τζόσε Φερρέρ ως *Δήμαρχος Γκόρντον Λέην*
*Ντόροθι Μαλόουν ως *Μάρτζ Σμιθ*
*Τζέρι Μάρεν ως *Τέρας*

## Παραγωγή
Το The Being είναι αξιοσημείωτο ως η πρώτη ταινία της σκηνοθέτη Τζάκι Κονγκ. Τα γυρίσματα ξεκίνησαν το 1980 υπό τον τίτλο "Κυριακή του Πάσχα" (Easter Sunday), πριν τεθεί στο ράφι για τρία χρόνια πριν τελικά κυκλοφορήσει στις 18 Νοέμβρη του 1983 με το σλόγκαν «Ο Απόλυτος τρόμος έχει πάρει μορφή».
## Υποδοχή
Η ταινία έχει γνωρίσει αρνητικές κριτικές. Στην ιστοσελίδα αναθεώρησης Rotten Tomatoes είχε λίγες, αλλά ως επί το πλείστον αρνητικές κριτικές. Στο IMDb έχει σήμερα βαθμολογία 3,4/10 συνολικά. Ο Λέοναρντ Μάρτιν έδωσε στην ταινία 11/2 αστέρια από 4 δηλώνοντας ότι το χιούμορ ήταν η μόνη εξοικονόμηση χάριτος στην ταινία, δηλώνοντας ότι "δεν ήταν αρκετό για να ξεπεράσει το Ζ-βαθμού σενάριο και την παραγωγή του".

## Κυκλοφορία
Το The Being κυκλοφόρησε σε DVD στις 13 Σεπτεμβρίου 2005 από τη Shriek Show σε μορφή ευρείας οθόνης χωρίς ειδικά χαρακτηριστικά. Η Shriek Show το κυκλοφόρησε ξανά στις 31 Ιουλίου 2007 ως μέρος της συλλογής *Mutant Monsters Triple Feature* μαζί με το Ο Εξολοθρευτής της Νύχτας (The Dark) του 1979 καθώς και το Πλάσματα της Αβύσσου (Creatures From the Abyss) του 1994.

## Εξωτερικοί Σύνδεσμοι
*The Being στο Rotten Tomatoes
*The Being στο Allmovie
*Παρουσίαση της ταινίας στο b-movies.gr

Κατηγορία:Αμερικανικές ταινίες της δεκαετίας 1980
Κατηγορία:Ταινίες του 1983
Κατηγορία:Ταινίες χαμηλού προϋπολογισμού
Κατηγορία:Ταινίες exploitation
Κατηγορία:Σκηνοθετικό ντεμπούτο σε ταινίες
Κατηγορία:Αμερικανικές ταινίες τρόμου - επιστημονικής φαντασίας
Official Live: 101 Proof

Το ***Official Live: 101 Proof*** είναι το πρώτο ζωντανά ηχογραφημένο άλμπουμ του αμερικάνικου heavy metal συγκροτήματος Pantera, το οποίο κυκλοφόρησε στις 29 Ιουλίου του 1997 από την "EastWest". Η ηχογράφηση του πραγματοποιήθηκε κατά την περιοδεία "Tourkill" το 1996 και το 1997, στο πλαίσιο της προώθησης του άλμπουμ "*[[The Great Southern Trendkill]]*".

Το άλμπουμ ανέβηκε στο # 15 του Billboard στις Ηνωμένες Πολιτείες και βραβεύθηκε ως χρυσό, ενώ μπήκε στο Top-20 στη Φινλανδία, την Αυστραλία και τη Νέα Ζηλανδία και σκαρφάλωσε στο # 57 στη Μεγάλη Βρετανία.

Αποτελείται από 16 ζωντανές εκτελέσεις τραγουδιών των Pantera, τα οποία προέρχονται από τους τέσσερις δίσκους που κυκλοφόρησαν από το 1990 μέχρι το 1996 μετά τη μετάβαση τους στο groove metal, αφήνοντας εκτός τους τέσσερις πρώτους δίσκους τους, οι οποίοι είχαν glam metal ύφος.

## Λίστα Τραγουδιών
1. **A New Level** *(Darrell, Paul, Anselmo, Brown)* - 4:24
2. **Walk** *(Darrell, Paul, Anselmo, Brown)* - 5:50
3. **Becoming** *(Darrell, Paul, Anselmo, Brown)* - 3:59
4. **5 Minutes Alone** *(Darrell, Paul, Anselmo, Brown)* - 5:36
5. **(Reprise) Sandblasted Skin** *(Darrell, Paul, Anselmo, Brown)* - 4:29
6. **Suicide Note Pt. II** *(Darrell, Paul, Anselmo, Brown)* - 4:20
7. **War Nerve** *(Darrell, Paul, Anselmo, Brown)* - 5:21
8. **Strength Beyond Strength** *(Darrell, Paul, Anselmo, Brown)* - 3:37
9. **Dom/Hollow** *(Darrell, Paul, Anselmo, Brown)* - 3:43
10. **This Love** *(Darrell, Paul, Anselmo, Brown)* - 6:57
11. **I'm Broken** *(Darrell, Paul, Anselmo, Brown)* - 4:27
12. **Cowboys from Hell** *(Darrell, Paul, Anselmo, Brown)* - 4:35
13. **Cemetery Gates** *(Darrell, Paul, Anselmo, Brown)* - 7:53
14. **Fucking Hostile** *(Darrell, Paul, Anselmo, Brown)* - 3:56
15. **Where You Come from** *(Darrell, Paul, Anselmo, Brown)* - 5:11
16. **I Can't Hide** *(Darrell, Paul, Anselmo, Brown)* - 2:16

## Θέσεις τσαρτ
***Official Live: 101 Proof*** *(άλμπουμ)*

***Επίσημη κυκλοφορία: [[29 Ιουλίου]] [[1997]]***

## Βραβεία
***Official Live: 101 Proof*** *(άλμπουμ)*
Ηνωμένες Πολιτείες (*RIAA Certification*): Χρυσός 

## Τα μέλη των Pantera
Οι μουσικοί που ηχογράφησαν το "*Official Live: 101 Proof*" ήταν οι εξής:
* Phil Anselmo - φωνητικά
* Dimebag Darrell - ηλεκτρική κιθάρα, φωνητικά
* Rex Brown - μπάσο, φωνητικά
* Vinnie Paul - τύμπανα

## Παραπομπές


## Πηγές
* Official Live: 101 Proof - Pantera | Songs, Reviews, Credits, Awards | AllMusic
* Pantera - Official Live: 101 Proof (album review) | Sputnikmusic
* Pantera - Official Live: 101 Proof - Encyclopaedia Metallum: The Metal Archives

Κατηγορία:Άλμπουμ του 1997
Κατηγορία:Δισκογραφία των Pantera
Καγκελλαρία των Σφακίων

Η **Καγκελλαρία των Σφακίων** ήταν η επιτροπή που συγκροτήθηκε από Σφακιανούς αρχηγούς και προκρίτους από όλη την Κρήτη για να συντονίσει την εξέγερση στo νησί κατά την Ελληνική Επανάσταση του 1821. Η απόφαση για την συγκρότησή της πάρθηκε σε δύο συσκέψεις που πραγματοποιήθηκαν στα Γλυκά Νερά στις 7 Απριλίου 1821 και στο Λουτρό στις 21 Μαΐου. Την αποτελούσαν ο Πρωτοπαπάς των Σφακίων Γεώργιος, ο Χατζή Ιωάννης Πωλιουδάκης, ο Ιωσήφ Παπαδάκης, ο Ρούσσος Βουρδουμπάς, ο Ανδρέας Κριαράς, ο Αναγν. Ψαρουδάκης και ο Δ. Φλαμπουράρης ως γραμματέας. Υπεύθυνοι των ναυτικών επιχειρήσεων τοποθετήθηκαν οι πλοίαρχοι Αναγν. Παναγιώτου ή Πωλίδης και Αναγν. Αναγνωστάκης. 

Έγινε, τότε, προσπάθεια να αντιμετωπισθεί η έλλειψη όπλων και πλοίων με έκκληση στην Ύδρα για παροχή βοήθειας. Παράλληλα συγκροτήθηκε και οικονομική επιτροπή για το σχηματισμό δημοσίου ταμείου. 

Οι σχέσεις του Αφεντούλιεφ, ο οποίος είχε ορισθεί εν τω μεταξύ γενικός αρχηγός της επανάστασης στην Κρήτη από την Κεντρική Ελληνική Κυβέρνηση, με την Καγκελλαρία των Σφακίων στη διάρκεια της θητείας του, δεν ήταν ποτέ αρμονικές σε ότι αφορούσε τον σχεδιασμό και την εκτέλεση των επιχειρήσεων. Όμως η ρήξη έγινε οριστική όταν στις 29 Οκτωβρίου και 6 Νοεμβρίου 1822, η Καγκελλαρία ζήτησε από την  κυβέρνηση να ορίσει άλλον αρχηγό στην Κρήτη. Στις 15 Νοεμβρίου 1822, πριν ακόμα η κεντρική διοίκηση απαντήσει, η Καγκελλαρία έδωσε εντολή να συλληφθεί ο Αφεντούλιεφ. Έτσι τα μέλη της, με επικεφαλής τον γενικό γραμματέα Νεόφυτο Οικονόμου ανέλαβαν προσωρινά τη διοίκηση της Κρήτης.

## Ιστορικό κατάστασης
Οι Κρητικοί, όταν πληροφορήθηκαν το ξέσπασμα της επανάστασης στην ηπειρωτική Ελλάδα και τα νησιά, αποφάσισαν να εξεγερθούν παρά τις δυσμενείς συνθήκες που επικρατούσαν στο νησί:
*Από τις 260000 κατοίκους του νησιού το 1821 ένα μεγάλο μέρος ήταν μουσουλμάνοι (120000) και μάλιστα πολλοί από αυτούς αυτούς (20000) ήταν καλά οπλισμένοι. Ο Ελληνικός χριστιανικός  πληθυσμός ζούσε υπό ασφυκτικό κλοιό που δημιουργούσαν οι τρεις διοικήσεις του νησιού στα Χανιά, το Ρέθυμνο και το Μεγάλο Κάστρο (Ηράκλειο). 
*Στη Κρήτη, λόγω της απομακρυσμένης θέσης της από την κυρίως Ελλάδα δεν ήταν δυνατόν να προετοιμαστούν ψυχολογικά οι κάτοικοι από τους Φιλικούς, πράγμα απαραίτητο λόγω της πνευματικής στασιμότητας των δύο προηγούμενων αιώνων.
*Υπήρχε έλλειψη όπλων και εφοδίων στο νησί. Τα περισσότερα όπλα τα είχαν οι Σφακιανοί και κατά δεύτερο λόγο οι Ριζίτες, που και οι δύο ουδέποτε είχαν υποδουλωθεί στους Τούρκους.
*Επίσης, η ενίσχυσή της από τη Θάλασσα με άνδρες, πολεμοφόδια και τρόφιμα θα εμποδιζόταν από τον Οθωμανικό στόλο στον Βορρά και τον Αιγυπτιακό στον Νότο.

## Παραπομπές


## Πηγές
*

Κατηγορία:Ελληνική Επανάσταση του 1821
Γεράσιμος Ραυτόπουλος

Ο **Γεράσιμος Ραυτόπουλος** (Φισκάρδο Κεφαλλονιάς, γενν. 1900 ή 1902) ήταν Έλληνας υπαξιωματικός, ο νεώτερος ηλικιακά στα χρονικά. Η μητέρα του καταγόταν από τον Πειραιά, ενώ ο πατέρας του εργαζόταν ως αρτοποιός στην Ύδρα.

Με την κήρυξη του Α΄ βαλκανικού πολέμου (Οκτώβριος 1912) ο μικρός Ραυτόπουλος ο οποίος τότε απασχολείτο ως υπηρέτης στην Πύλο αναζήτησε τρόπο να καταταγεί στον Ελληνικό στρατό. Λόγω του πολύ μικρού της ηλικίας του κάτι τέτοιο δεν κατέστη δυνατό από τις επίσημες στρατολογικές υπηρεσίες, όμως ο Γεράσιμος κατάφερε να ταξιδεύσει λαθραία έως τη Λάρισα όπου και τελικά έγινε δεκτός σαν βοηθητικό προσωπικό του 18ου Συντάγματος Πεζικού της IV Μεραρχίας. Έλαβε μέρος στη Μάχη του Σαραντάπορου όταν πέτυχε να περιέλθει στα χέρια του τουρκικό λάφυρο και για τη γενναιότητα που επέδειξε του δωρίσθηκε ένα τυφέκιο τύπου *Manlicher – Schonauer*. Εν συνεχεία, πήρε μέρος στη Μάχη του Κιλκίς-Λαχανά (Β΄ Βαλκανικός Πόλεμος), όπου και αιχμαλωτίσθηκε από τους Βουλγάρους στρατιώτες. Ωστόσο, διαφεύγοντας της προσοχής τους, άρπαξε ένα όπλο και πυροβόλησε εναντίον τους φονεύοντας τρεις, ενώ οι υπόλοιποι τράπηκαν σε φυγή. Κατά την επιστροφή του προς τις γραμμές του ελληνικού στρατού συνάντησε και διέσωσε έναν τραυματία Εύζωνα, ενέργεια για την οποία προήχθη τιμητικά στο βαθμό του Δεκανέα, στις 28 Αυγούστου του 1913.

## Πηγές
• Εφημερίδα «''Εμπρός''», φύλλο της 15 Σεπτεμβρίου 1913, σελ.6

• Εφημερίδα «*Εστία*», φύλλο της 23 Αυγούστου 1913.

• ''Γεράσιμος Ραυτόπουλος, ο Δωδεκαετής Μεγάλος Ήρωας''

• ''O δεκατριάχρονος Υπαξιωματικός του ελληνικού στρατού''

Κατηγορία:Βαλκανικοί Πόλεμοι
Κατηγορία:Έλληνες υπαξιωματικοί του στρατού ξηράς
Λεβ (όνομα)

**Λεβ** ή **Λεφ**, ρωσικό αντρικό κύριο όνομα (Παναγιώτης βαβαρουτσος

).

## Ετυμολογία
Το Ρωσικό *Лев*, μεταφραστικό δάνειο από το ελληνικό *[[Λέων (όνομα)|Λέων]]*.  Το όνομα στα ρωσικά προφέρεται *Λιεφ* και στα ελληνικά  μεταγράφεται/αποδίδεται ως *Λεβ* ή *Λεφ*.

## Πρόσωπα με το όνομα Λεβ/Λεφ
*Λέων (Λεβ) Τολστόι (Лев Николаевич Толстой, 1828–1910), Ρώσος συγγραφέας
*Λέων (Λεβ) Τρότσκι (Лев Троцкий, 1879–1940), Σοβιετικός πολιτικός
*Λεφ Κάμενεφ, (Лев Бори́сович Ка́менев, 1883–1936), Σοβιετικός (Ρώσος) πολιτικός
*Λεβ Βιγκότσκι (Лев Семенович Выготский, 1896–1934), Σοβιετικός (Λευκορώσος) ψυχολόγος 
*Λεβ Κουλέσωφ (Лев Владимирович Кулешов, 1899–1970), Σοβιετικός (Ρώσος),  θεωρητικός του κινηματογράφου και κινηματογραφιστής
*Λεβ Λαντάου (Ле́в Дави́дович Ланда́у, 1908–1968), Σοβιετικός (ρωσοεβραϊκής καταγωγής από το Αζερμπαϊτζάν) φυσικός 
*Λεβ Γιασίν (Лев Ива́нович Я́шин, 1929–1990), ο καλύτερος τερματοφύλακας του 20ού αιώνα

## Δείτε επίσης
Λεβ (πληθυντικός: *λέβα* ή *λέβοβε*), νομισματική μονάδα της Βουλγαρίας.

## Εξωτερικοί σύνδεσμοι

## Σημειώσεις


Κατηγορία:Ανδρικά ονόματα
Κατηγορία:Ρωσικά ονόματα
Γεράσιμος Λαβράνος

Ο **Γεράσιμος Λαβράνος** (Κέρκυρα, 30 Μαΐου 1935 – Αθήνα, 25 Μαρτίου 2015) ήταν Έλληνας συνθέτης.

Από πολύ μικρός έδειξε το ταλέντο του στις τέχνες αφού σε ηλικία 11 χρόνων ήταν μέλος της τοπικής φιλαρμονικής εταιρείας της γενέτειράς του, «*[[Φιλαρμονική Εταιρεία «Μάντζαρος»|Νίκος Μάντζαρος]]*». Ακολουθώντας τη συμβουλή του δασκάλου του Σπ. Μεταλληνού στράφηκε στη μουσική τζαζ, παρά τις κλασικές σπουδές του. Δημιούργησε δεκάδες συνθέσεις (ο πρώτος δίσκος του κυκλοφόρησε στα 1958) τις οποίες ερμήνευσαν κορυφαία ονόματα του ελληνικού τραγουδιού, ενώ πραγματοποίησε και πολλές περιοδείες στο εξωτερικό. Έγραψε, επίσης, μουσική για περίπου 25 ταινίες του παλιού ελληνικού κινηματογράφου. Το 2007 το περιοδικό *Jazz & Jazz* τον κατέταξε σε μια λίστα με τους κορυφαίους μουσικούς του είδους του, όλων των εποχών. Αδερφός του είναι ο Νίκος Λαβράνος.

## Πηγές

* Γεράσιμος Λαβράνος (βιογραφία) 

## Παραπομπές


Κατηγορία:Έλληνες συνθέτες
Βασίλειος Ε. Βεκιαρέλλης

Ο **Βασίλειος Ε. Βεκιαρέλλης** (1887 - 1944) ήταν Έλληνας δημοσιογράφος και λογοτέχνης.

## Έργο
Λίγα πράγματα είναι γνωστά για την προσωπική ζωή του Βασιλείου Ε. Βεκιαρέλλη. Όσον αφορά το έργο του, σταδιοδρόμησε ως ανταποκριτής αθηναϊκών εφημερίδων και διετέλεσε διευθυντής του Αθηναϊκού Πρακτορείου Ειδήσεων. Παράλληλα, υπήρξε από τα ιδρυτικά μέλη της ΕΣΗΕΑ.

Δημοσίευσε άρθρα σε διάφορα περιοδικά όπως η *Έρευνα* και ο *Φιλότεχνος Βόλου* και εξέδωσε τα μυθιστορήματα «*Αντίνοος*» ( Αθήνα, 1924 ) και «*Η κόρη τού Εωσφόρου*» ( Αθήνα, 1926), τη σειρά διηγημάτων «*Από τό σπήλαιον τής Βηθλεέμ εις τόν κρανίου τόπον*» ( Αθήνα, 1934 ) και τη μονογραφία «*Τα μεγάλα προβλήματα: ο Θεός, ο Κόσμος, ο Άνθρωπος*» ( Αθήνα, 1938 ) η οποία βραβεύθηκε από την Αποστολική Διακονία της Εκκλησίας της Ελλάδος.

Ο Βασίλειος Βεκιαρέλλης επεδίωξε τη διάδοση των ειρηνιστικών ιδεών οι οποίες συσπείρωσαν τους διανοουμένους της Ευρώπης μετά το πέρας του Πρώτου Παγκοσμίου Πολέμου βρίσκοντας φιλόξενο χώρο για τις αντιπολεμικές του αντιλήψεις στα αλεξανδρινά περιοδικά, που είχαν συντονισθεί έγκαιρα και δυναμικά με την ευρωπαϊκή διανόηση σε πρωτοβουλίες εναντίον του πολέμου. Παράλληλα. υπήρξε υποστηρικτής του λεγόμενου *Δελφικού οράματος* του Άγγελου Σικελιανού. Στο άρθρο του Βεκιαρέλλη «‘‘Η Ζωή σου Ζωή μου’’. Επισκόπησις της μεταπολεμικής ειρηνιστικής κινήσεως», υποστήριζε μεταξύ άλλων τα ακόλουθα: «*Ένας μελλοντικός πόλεμος μεταξύ χωρών της Ευρώπης θα σημείωνε το τέλος του πολιτισμού μας. […] Οι Δελφοί σύμφωνα με το μεγαλεπήβολον σχέδιον του Άγγελου και της Εύας Σικελιανού που έχει αρχίσει ήδη να προσλαμβάνει  σάρκα και οστά, θα είναι το πνευματικόν κέντρον όχι μόνον του ελληνικού λαού, αλλά όλων των λαών. Η αγάπη προς την Μητέραν Γην την οποίαν προπαγανδίζει ο Άγγελος Σικελιανός σημαίνει αγάπην των ανθρώπων μεταξύ των, σημαίνει ειρήνην*»..

Το άρθρο αυτό του Βεκιαρέλλη δίνει στον Κ. Π. Καβάφη την αφορμή να εκδηλώσει το έντονο ενδιαφέρον του για το δελφικό όραμα, όπως προκύπτει από αρχειακό τεκμήριο του Ελληνικού Λογοτεχνικού και Ιστορικού Αρχείου (Ε.Λ.Ι.Α.), στο οποίο διατυπώνονται οι καβαφικές απόψεις για τη μετά τον Πρώτο Πόλεμο αναγκαιότητα παγκόσμιας συναδέλφωσης των διανοουμένων.

## Εργογραφία
**Μυθιστορήματα**

* (1924) Αντίνοος (Ελληνικόν μυθιστόρημα της αυτοκρατορικής Ρώμης) 
* (1926) Η κόρη του Εωσφόρου (Ελληνικόν Ιστορικόν μυθιστόρημα της παπικής Ρώμης)
* (1930) Η ζωή σου ζωή μου : επισκόπησις της μεταπολεμικής ειρηνιστικής κινήσεων
* (1938) Τα μεγάλα προβλήματα, Ο θεός - Ο κόσμος - Ο άνθρωπος (Λαϊκή απολογητική) 

**Μεταφράσεις**

* (1920) Ματθίλδη Σεράο, Εκείνη Δεν Απήντησε 

## Παραπομπές

## Εξωτερικοί σύνδεσμοι
*Βασίλης Βεκιαρέλλης στον ''Πανδέκτη'', του Εθνικού Ιδρύματος Ερευνών.
*Βιβλιοθήκη Βουλής των Ελλήνων.
*ΕΣΗΕΑ: Ομιλία Μανώλη Μαθιουδάκη, Προέδρου ΕΣΗΕΑ κατά την εκδήλωση για την παρουσίαση αναμνηστικού γραμματοσήμου από τα ΕΛΤΑ για τα 90 χρόνια της ΕΣΗΕΑ, Αθήνα, 5 Απριλίου 2005.
*kosmopolis.lis.upatras.gr: Αλεξανδρινή Τέχνη.

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες δημοσιογράφοι του 19ου αιώνα
Αντίνοος Δελφών

Ο **Αντίνοος Δελφών** είναι άγαλμα της ρωμαϊκής περιόδου το οποίο βρέθηκε στους Δελφούς, κοντά στον Ναό του Απόλλωνα. Η κατασκευή του χρονολογείται γύρω στο 130 μ.Χ..
## Ιστορικό υπόβαθρο
Ο Αντίνοος ήταν ένας νέος εξαιρετικής ομορφιάς καταγόμενος από την Βιθυνία, που υπήρξε σύντροφος του αυτοκράτορα Αδριανού. Πνίγηκε στα νερά του Νείλου, με την πεποίθηση ότι η θυσία του αυτή θα βοηθούσε στο να παραταθεί η ζωή του προστάτη του. Συντετριμμένος από το θάνατο του Αντίνοου, ο Αδριανός που ήταν ένθερμος οπαδός της κλασικής ελληνικής αρχαιότητας αλλά και ευεργέτης πολλών ελληνικών ιερών και πόλεων, μεταξύ αυτών και του ιερού των Δελφών, διέταξε να στηθούν αγάλματα του όμορφου μα άτυχου νέου, που τόσο είχε αγαπήσει, σε όλα τα ιερά και τις πόλεις, σε κάθε γωνιά της αυτοκρατορίας του. Διέταξε ακόμη την καθιέρωση διεξαγωγής αγώνων προς τιμήν του Αντίνοου που από τότε δοξάστηκε και λατρεύτηκε σαν θεός. Έτσι, το άγαλμα του Αντίνοου στήθηκε και στο ιερό των Δελφών, μετά τον θάνατό του, το 130 μ.Χ., αποτελώντας ένα από τα ωραιότερα και εντυπωσιακότερα λατρευτικά αγάλματα.
## Το άγαλμα

Το 1894, κατά τη διάρκεια ανασκαφών στον αρχαιολογικό χώρο των Δελφών, το άγαλμα του Αντίνοου βρέθηκε όρθιο επάνω στο βάθρο του, δίπλα στον τοίχο ενός πλίνθινου δωματίου, κοντά στον ναό του Απόλλωνα. Από τα ρωμαϊκά νομίσματα που κόπηκαν προς τιμήν του Αντίνοου, προέρχεται η πληροφορία πως το άγαλμα συνοδευόταν από το προσωνύμιο «προπυλαίος», η οποία οδηγεί στο συμπέρασμα ότι αρχικά είχε τοποθετηθεί στην είσοδο του ιερού.

Αργότερα, αφού υπέστη φθορά και έσπασε στο σημείο του γόνατου, χρειάστηκε να μεταφερθεί πιο κοντά στον ναό του Απόλλωνα, σε ένα είδος παρεκκλησιού, όπου και βρέθηκε ύστερα από ανασκαφές, σε σχετικά καλή κατάσταση. Τα εξιδανικευμένα χαρακτηριστικά του καθώς και η έντονη στίλβωση της μαρμάρινης επιδερμίδας του με λάδι (η οποία το βοήθησε να διασωθεί λαμπερό και καλοδιατηρημένο), είναι ενδεικτικά της εποχής του Αδριανού.

## Παραπομπές

## Βιβλιογραφία
*Πάνος Βαλαβάνης, Ιερά και Αγώνες στην Αρχαία Ελλάδα. Ολυμπία – Δελφοί – Ίσθμια – Νέμεα – Αθήνα, Αθήνα, 2004. 
*Ροζίνα Κολώνια, Το Αρχαιολογικό Μουσείο Δελφών, Αθήνα, Υπουργείου Πολιτισμού – Ταμείο Αρχαιολογικών Πόρων και Απαλλοτριώσεων, 2009
*Anthony R. Birley, Hadrian, the Restless Emperor, Routledge, Londres, 1997 (ISBN 0-415-22812-3)
*Christoph W. Clairmont, Die Bildnisse des Antinous. Ein Beitrag zur Portraitplastik unter Kaiser Hadrian, Institut suisse à Rome, Ρώμη, 1966
Κατηγορία:Αρχαιολογικό Μουσείο Δελφών
Κατηγορία:Ρωμαϊκά γλυπτά ελληνιστικής τεχνοτροπίας
Κατηγορία:Δελφοί
Κατηγορία:Αγάλματα στην Ελλάδα
Κατηγορία:Γλυπτά γύμνιας
Χουλιέτα Καρδινάλι

Η **Χουλιέτα Καρδινάλι** (*Julieta Cardinali*) ισπανική  προφορά ΔΦΑ: [xuˈljeta karðiˈnali], γεννημένη στις 21 Οκτωβρίου 1977 στο Μπουένος Άιρες είναι αργεντινή ηθοποιός της ταινίας και της τηλεόρασης.

## Φιλμογραφία
* *Buenos Aires me mata* (1998)
* *Una noche con Sabrina Love* (2000)
* *Valentín* (2002)
* *Dormir al sol* (2003)
* *El Nominado* (2003)
* *Un mundo menos peor* - *A Less Bad World* (2004)
* *Un Buda* (2005)
* *La Suerte está echada* (2005)
* *La Antena* (2007) ... aka *The Aerial*
* *¿De quién es el portaligas?* (2007)
* *Fabian Road* (2008)
* *Carta a Eva* (2012)
* *Lectura Según Justino* (2013)

## Βραβεία
**Νίκες**
* Gramado Film Festival, Γκραμάντο, Βραζιλία: Golden Kikito, Latin Film Competition - Καλύτερη Ηθοποιός, για *Un Mundo menos peor*; 2005.

**Υποψηφιότητες**
* Argentine Film Critics Association Awards: Silver Condor (Ασημένιος Κόνδορας), Καλύτερη Νεαρή Ηθοποιός, για *Una Noche con Sabrina Love*; 2001.
* Argentine Film Critics Association Awards: Silver Condor (Ασημένιος Κόνδορας), Β' Γυναικείος ρόλος, για *Valentín*; 2004.

## Εξωτερικοί σύνδεσμοι

* Η Χουλιέτα Καρδινάλι στο IMDb
*  Η Χουλιέτα Καρδινάλι στο Cinenacional.com
* Η Χουλιέτα Καρδινάλι στη συνέντευξη στο La Nación
* Φωτογραφίες της Χουλιέτα Καρδινάλι στο Cinenacional 

Κατηγορία:Αργεντίνες ηθοποιοί
Εσθονική Σοβιετική Σοσιαλιστική Δημοκρατία

Η **Εσθονική Σοβιετική Σοσιαλιστική Δημοκρατία** (συντομογραφία: **Εσθονική ΣΣΔ**, εσθονικά: *Eesti Nõukogude Sotsialistlik Vabariik*, ρωσικά: *Эстонская Советская Социалистическая Республика*) ήταν μία από τις δεκαπέντε Σοβιετικές Σοσιαλιστικές Δημοκρατίες που συγκροτούσαν την Σοβιετική Ένωση. 

Δημιουργήθηκε στις 21 Ιουλίου 1940, αφού ο Κόκκινος Στρατός κατέλαβε το μέχρι τότε ανεξάρτητο κράτος της Εσθονίας. Η εισβολή έγινε 17 Ιουνίου, στα πλαίσια του Συμφώνου Μολότοφ-Ρίμπεντροπ της 23ης Αυγούστου 1939. Η Εσθονική ΣΣΔ ενσωματώθηκε επίσημα στην ΕΣΣΔ στις 9 Αυγούστου 1940. Από το 1941 μέχρι το 1944 ήταν υπό γερμανική κατοχή, αλλά στα 1944-45 ο Κόκκινος Στρατός απελευθέρωσε την περιοχή στο σύνολό της και νίκησε ολοκληρωτικά το Τρίτο Ράιχ. Η ΣΣΔ συνόρευε στα ανατολικά με την Ρωσική ΣΟΣΔ και στον νότο με την Λετονική ΣΣΔ. Στα βόρεια και τα δυτικά βρέχονταν από την Βαλτική Θάλασσα. Πρωτεύουσα ήταν το Τάλιν. Αποσχίσθηκε από την ΕΣΣΔ και στις 20 Αυγούστου 1991 συγκρότησε το ανεξάρτητο κράτος της Δημοκρατίας της Εσθονίας.

## Παραπομπές


## Βιβλιογραφία
*
*
*
*
*

## Εξωτερικοί σύνδεσμοι
* 

Κατηγορία:Ιστορία της Εσθονίας
Εσθονια
Κατηγορία:Πρώην μη αναγνωρισμένα κράτη
Κατηγορία:Σοβιετικές στρατιωτικές κατοχές
Επιχείρηση «Αποφασιστική Καταιγίδα»

**Επιχείρηση «Αποφασιστική Καταιγίδα»** (Αραβικά: عملية عاصفة الحزم), (Αγγλικά *Operation Decisive Storm*) είναι η κωδική ονομασία της στρατιωτικής επέμβασης κατά της Υεμένης, συγκεκριμένα κατά των σιιτών ανταρτών Χούθι στην Υεμένη. Στην επίθεση συμμετέχουν τα σουνιτικά κράτη Σαουδική Αραβία, Μπαχρέιν, Κουβέιτ, Κατάρ και Ηνωμένα Αραβικά Εμιράτα, εκτός του Ομάν. Την επέμβαση στηρίζει το Σουδάν, η Αίγυπτος, το Μαρόκο, η Ιορδανία και το Πακιστάν.

Σύμφωνα με το *Al Arabiya News Channel* η Σαουδική Αραβία ανέπτυξε 150.000 στρατιώτες, 100 μαχητικά αεροσκάφη και μονάδες του πολεμικού ναυτικού στην Υεμένη, κατόπιν αιτήματος του Αμπντ αλ-Ραμπ Μανσούρ αλ-Χαντί και προκειμένου να σταματήσει η προέλαση των Χούθι προς το Άντεν στην πόλη που χρησιμοποιεί ο Χαντί ως βάση.

Βομβαρδίζοντας στρατιωτικούς στόχους κλειδιά, η Σαουδική Αραβία φέρεται έτοιμη να επέμβει από εδάφους. Ορισμένα από τα χτυπήματα κατευθύνθηκαν σε θέσεις μέσα στη Σαναά, ισοπεδώνοντας κατοικίες κοντά στο διεθνές αεροδρόμιο.

Η Συρία χαρακτήρισε την επέμβαση «κραυγαλέα επιθετική ενέργεια». Η πρεσβεία της Σαουδικής Αραβίας ανακοίνωσε στην Ουάσινγκτον πως «οι επιχειρήσεις έχουν ως στόχο να υπερασπιστούν τη νόμιμη κυβέρνηση» και να αντιμετωπιστούν οι σιίτες Χούθι που υποστηρίζονται από το Ιράν. Οι Η.Π.Α. φέρονται ότι προσφέρουν στην επιχείρηση στρατιωτική υποστήριξη. Το Ιράν με τη σειρά του δια του Υπουργού των Εξωτερικών κάλεσε σε «άμεση παύση κάθε στρατιωτικής επίθεσης στην Υεμένη, η οποία αντιμετωπίζει εσωτερική κρίση», δηλώνοντας ότι η στρατιωτική σύγκρουση «θα δυσκολέψει την επιδίωξη ειρηνικής διεξόδου».

## Ιστορικό
Οι Χούθι (ή Ανσάρ Αλλάχ), Ζαϊντί σιιτικό κίνημα και στρατιωτική οργάνωση υποστηριζόμενη υποθετικά από το Ιράν, απέκτησε τον έλεγχο της κυβέρνησης της Υεμένης με μια σειρά κινήσεις κατά το 2014 και το 2015, τις οποίες η Σαουδική Αραβία και άλλα μοναρχικά καθεστώτα αποκήρυξαν ως μη συνταγματικό πραξικόπημα. Στις 25 Μαρτίου 2015, ο αναγνωρισμένος πρόεδρος Αμπντ αλ-Ραμπ Μανσούρ αλ-Χαντί καθηλώθηκε στο Άντεν στη νότια Υεμένη, το οποίο κήρυξε προσωρινή πρωτεύουσα, ενώ δυνάμεις της Σανά πλησίασαν το λιμάνι της πόλης.

## Διεθνείς αντιδράσεις
Ο Αραβικός Σύνδεσμος και οι ΗΠΑ υποστήριξαν την επέμβαση. Η Ευρωπαϊκή Ένωση, η Ρωσία και ο Ο.Η.Ε., αντιθέτως, άσκησαν κριτική κατά της επέμβασης.

Αρκετές χώρες, ανάμεσά τους η Κίνα, η Ινδία και το Πακιστάν προχώρησαν σε εκκένωση των πολιτών τους από την Υεμένη. Το πολεμικό ναυτικό της Κίνας βοήθησε στην εκκένωση πολιτών από 10 διαφορετικές χώρες, όπως επίσης και των ομοεθνών τους από το Άντεν στις 2 Απριλίου 2015.

## Παραπομπές - σημειώσεις


Κατηγορία:Μάχες της Υεμένης
Κατηγορία:Μάχες της Σαουδικής Αραβίας
Κατηγορία:Ιστορία της Υεμένης
Ανάληψη Μαγνησίας

Η **Ανάληψη** είναι παραθαλάσσιος οικισμός της Ζαγοράς του Πηλίου στη Θεσσαλία και την Περιφερειακή Ενότητα Μαγνησίας. Βρίσκεται στα παράλια του Αιγαίου πελάγους, σε απόσταση περίπου 49 χιλιομέτρων  ΒΑ. από τον Βόλο, 6 χιλιομέτρων Β.-ΒΑ. από την Ζαγορά (έδρα του δήμου), ανάμεσα στα παραλιακά Χορευτό (ΝΑ.) και Ελίτσα (ΒΔ.). 
Αναφέρεται επίσημα ως ξεχωριστός οικισμός για πρώτη φορά το 1991 να απογράφεται στην τότε κοινότητα Ζαγοράς. Σύμφωνα με το πρόγραμμα ''Καλλικράτης'', μαζί με τη Ζαγορά, τον Πουριανό Σταυρό και το Χορευτό  αποτελούν την κοινότητα Ζαγοράς που υπάγεται στη Δημοτική Ενότητα Ζαγοράς του Δήμου Ζαγοράς - Μουρεσίου και σύμφωνα με την απογραφή 2011 έχει ως πληθυσμό 46 κατοίκους.
## Πληθυσμός

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Πήλιο
Κατηγορία:Δήμος Ζαγοράς - Μουρεσίου
Δαφνώδη

Τα **Δαφνώδη** *(*'Laurales*')* είναι μια τάξη ανθοφόρων φυτών. Είναι μαγνολιίδεια *(magnoliids)* φυτά, που σχετίζονται με τα Μαγνολιώδη *Magnoliales*.

Η τάξη περιλαμβάνει περίπου 2500-2800 είδη από 85-90 γένη, τα οποία αποτελούνται από επτά οικογένειες δέντρων και θάμνων. Τα περισσότερα από τα είδη είναι τροπικά και υποτροπικά, αν και μερικά γένη φθάνουν στην εύκρατη ζώνη. Τα ευρύτερα γνωστά είδη σε αυτή τη τάξη είναι εκείνα των Δαφνοειδών *(Lauraceae)* (για παράδειγμα η δάφνη, η  κανέλα, το αβοκάντο, το  Σάσσαφρον *(Sassafras)*) και ο διακοσμητικός θάμνος Καλύκανθος (*Calycanthus*) των Καλυκανθοειδών (*Calycanthaceae*).

Τα πρώτα απολιθώματα δαφνωδών προέρχονται από τις αρχές της Κρητιδικής περιόδου. Είναι πιθανό ότι η αρχαία προέλευση αυτής της τάξης είναι ένας από τους λόγους για την ιδιαίτερα αποκλίνουσα μορφολογία της. Πράγματι, σήμερα δεν είναι γνωστή ούτε μία ενιαία μορφολογική ιδιότητα, η οποία θα ενοποιούσε όλα τα μέλη των Δαφνωδών. Η σημερινή αποδεκτή ταξινόμηση βασίζεται στη μοριακή και γενετική ανάλυση.

## Ταξινόμηση
Ο πρώτος βοτανολόγος που σκέφτηκε τα Δαφνώδη ως φυσική ομάδα ήταν ο *H. Hallier* το 1905. Τα έβλεπε ως προερχόμενα από τις *Magnoliales*. Κατά ορισμένο ή ολόκληρο τον 20ο αιώνα, τα Δαφνώδη γενικά περιελάμβαναν το γένος Αμπορέλλα *(Amborella)* και τα φυτά που τώρα κατατάσσονται στα *Austrobaileyales* και τα Χλωρανθοειδή *(Chloranthaceae)*. Δεν απομακρύνθηκαν μέχρι την έλευση των μοριακών δεδομένων στα τέλη του 20ου αιώνα, η προηγούμενη ένταξή τους, έκανε πιο δύσκολο τον προσδιορισμό των σχέσεων εντός των Δαφνωδών και μεταξύ των Δαφνωδών και των άλλων ομάδων.

Οι οικογένειες που  ακολουθούν παρακάτω, περιλαμβάνονται στο σύστημα της Ομάδας Φυλογένειας των Αγγειόσπερμων *(Angiosperm Phylogeny Group) system (APG III)*:

Για τα Δαφνώδη

Υπό το παλαιότερο σύστημα ταξινόμησης *Cronquist*, τα Δαφνώδη περιελάμβαναν ένα ελαφρώς διαφορετικό σύνολο οικογενειών (η τρέχουσα τοποθέτηση και σε παρένθεση εφόσον είναι διαφορετική):

* Οικογένεια Αμπορελλοειδή *(Amborellaceae)* (Οικογένεια *Amborellaceae*, ατοποθέτητη)
* Οικογένεια Καλυκανθοειδή *(Calycanthaceae)*
* Οικογένεια Γομορτεγοειδή *(Gomortegaceae)*
* Οικογένεια Ερνανδιοειδή *(Hernandiaceae)*
* Οικογένεια Ιδιοσπερμοειδή *(Idiospermaceae)* *(= Calycanthaceae Pro parte)*
* Οικογένεια Δαφνοειδή *Lauraceae*
* Οικογένεια Μονιμιοειδή *(Monimiaceae)* *(Cronquist* περιλαμβάνονται *Atherospermataceae* και *Siparunaceae* στη *Monimiaceae)*
* Οικογένεια *Trimeniaceae* *(Austrobaileyales)*

## Πινακοθήκη

Αρχείο:Laurus nobilis flowers 1.jpg|Άνθη δάφνης της ευγενούς. 
Αρχείο:Laurus nobilis 001.JPG|Δάφνη η ευγενής. 
Αρχείο:Frost on Bay Tree Leaves - geograph.org.uk - 431574.jpg|Δέντρο δάφνης σε παγετό.
Αρχείο:Laurus azorica (Flowers) 2.jpg|Άνθη δάφνης της Αζορέας.
Αρχείο:Laurus nobilis 20130409.jpg|Δάφνη η ευγενής.
Αρχείο:Rancho San Antonio Open Space Preserve bay laurel tree.jpg|Ράντσο του Σαν Αντόνιο, ανοικτός χώρος διατηρούμενου δέντρου δάφνης.
Αρχείο:Laurus novocanariensis (Garafía) 01 ies.jpg|Δάφνη η νεοκανάριος.
Αρχείο:Laurus novocanariensis 002.JPG|Δάφνη η νεοκανάριος.

 
## Παραπομπές


## Δείτε επίσης

* Δαφνοειδή
Βάλντενμπουργκ

Το **Βάλντενμπουργκ** (Γερμανικά:Waldenburg) (Ελβετικά:Waldeburg) είναι χωριό της βόρειας Ελβετίας. Βρίσκεται στο καντόνι της Μπάζελ-Λάντσαφτ. Τον Ιούνιο του 2014 το Βάλντενμπουργκ είχε 1.176 κατοίκους.

## Σύμβολο
Από το 1926 το Βάλντενμπουργκ έχει το δικό του σύμβολο.

## Μεταφορές
Από το Βάλντενμπουργκ ξεκινά ο σιδηρόδρομος του Βάλντενμπουργκ που φτάνει μέχρι τον σταθμό του Λίσταλ. Από εκεί περνάει ο εθνικός σιδηρόδρομος.

## Εκπαίδευση
Στο Βάλντενμπουργκ 469 ή (34.3%) έχουν τελειώσει την μη-υποχρεωτική δευτεροβάθμια εκπαίδευση και 130 (9.8%) έχουν τελειώσει την τριτοβάθμια εκπαίδευση (ανώτερο σχολείο ή πανεπιστήμιο). Το 2000, υπήρχαν 18 μαθητές που ερχόντουσαν από άλλες περιοχές, ενώ 96 κάτοικοι φοιτούσαν σε σχολεία εκτός του χωριού. Το Βάλντενμπουργκ έχει ένα νεόδμητο δημοτικό σχολείο.
## Παραπομπές


## Εξωτερικοί σύνδεσμοι
Επίσημη ιστοσελίδα

Βάλντενμπουργκ
Σουπερκόπα Ευρωαμερικάνα

Το **Σουπερκόπα Ευρωαμερικάνα** (αγγλικά: *Supercopa Euroamericana*) υπήρξε ένας ετήσιος φιλικός ποδοσφαιρικός αγώνας επίδειξης και επρόκειτο για διηπειρωτικό αγώνα. Αγωνίζονταν από την Ευρώπη ο νικητής του Γιουρόπα Λιγκ και από τη Λατινική Αμερική ο νικητής του Κόπα Σουδαμερικάνα.

## Ιστορία
Αποτέλεσε μέρος του θεσμού Κόπα Ευρωαμερικάνα που θεσπίστηκε το 2013. Το 2015 ήταν η πρώτη φορά που διεξήχθη ο αγώνας ενώ το 2016 διεξήχθη για τελευταία φορά.

## Τελικοί
Ο πρώτος αυτός φιλικός αγώνας διεξήχθη στις 26 Μαρτίου 2015 στο Στάδιο Μονουμεντάλ στο Μπουένος Άιρες της Αργεντινής ανάμεσα στην Ρίβερ Πλέιτ, κάτοχο του Κόπα Σουδαμερικάνα, και στην Σεβίλλη, κάτοχο του Γιουρόπα Λιγκ. Επικράτησε η Ρίβερ Πλέιτ με 1-0. Το 2016 επικράτησε η ισπανική Σεβίλλη της Σάντα Φε από την Κολομβία με 2-1.

## Παραπομπές


## Εξωτερικοί σύνδεσμοι
* Επίσημη ιστοσελίδα του Κόπα Ευρωαμερικάνα

Κατηγορία:Διεθνείς διασυλλογικές διοργανώσεις ποδοσφαίρου
Κατηγορία:Ποδόσφαιρο το 2015
Κατηγορία:Ποδόσφαιρο το 2016
Προγκρές Μ-58

Το **Προγκρές Μ-58** (η NASA το ονόμασε **Progress 23** ή **23P**) ήταν ρωσικό μη επανδρωμένο διαστημόπλοιο που εκτοξεύτηκε το 2006 για να ανεφοδιάσει τον Διεθνή Διαστημικό Σταθμό. Μετέφερε τρόφιμα, νερό, οξυγόνο, καθώς και εξοπλισμό για την διεξαγωγή επιστημονικής έρευνας. Ήταν τύπου Προγκρές-Μ και είχε αριθμό σειράς 358.
## Αποστολή
Εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 23 Οκτωβρίου 2006 (13:40:36 GMT) και συνδέθηκε με την οπίσθια θύρα του τμήματος Ζβεζνρά του σταθμού στις 26 Οκτωβρίου (14:28:46 GMT).
Σφάλμα στα δεδομένα τηλεμετρίας δυσχέρανε την διαδικασία σύνδεσης. Το Προγκρές Μ-58 παρέμεινε στον σταθμό για πέντε μήνες, μέχρι την 27η Μαρτίου 2007 (18:11 GMT). Καταστράφηκε στην ατμόσφαιρα, πάνω από τον Ειρηνικό Ωκεανό, μερικές ώρες αργότερα.
## Δείτε επίσης
* Διαστημικές αποστολές το 2006
* Διαστημικές αποστολές το 2007
## Παραπομπές


Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2006
Windows 8.1

Τα **Windows 8.1** (κωδική ονομασία **Blue**) είναι μια αναβάθμιση για τα Windows 8, μια έκδοση των Windows NT, ένα λειτουργικό σύστημα υπολογιστή που κυκλοφόρησε από τη Microsoft. Κυκλοφόρησε επίσημα στις 17 Οκτωβρίου του 2013, σχεδόν ένα χρόνο μετά την επίσημη έκδοση του προκατόχου του. Τα Windows 8.1 είναι διαθέσιμα δωρεάν για τους νομίμους κατόχους των Windows 8 και των Windows RT μέσω του Windows Store. Σε αντίθεση με τα service pack στις προηγούμενες εκδόσεις των Windows. Υποστήριξη της πολιτικής για τον κύκλο ζωής της Microsoft αντιμετωπίζει τα Windows 8.1 παρόμοια με τα προηγούμενα πακέτα υπηρεσιών των Windows: Είναι μέρος του κύκλου ζωής υποστήριξης των Windows 8, η εγκατάσταση των Windows 8.1 που απαιτείται για τη διατήρηση της πρόσβασης για την υποστήριξη και ενημερώσεις των Windows μετά τις 12 Ιανουαρίου 2016. Ωστόσο, σε αντίθεση με προηγούμενα service pack, τα Windows 8.1 δεν μπορούν να αποκτηθούν μέσω του Windows Update και μόνο μεσώ του κλειδιού προϊόντος για την πάταξη των πειρατικών Windows.

Τα Windows 8.1 έφτασαν στο τέλος της Βασικής Υποστήριξης στις 9 Ιανουαρίου 2018 ενώ η Εκτεταμένη Υποστήριξη έληξε στις 10 Ιανουαρίου 2023.

## Περαιτέρω ανάγνωση
* Northrup, Tony (November 15, 2013). *Windows 8.1 Inside Out*. Redmond, WA: Microsoft Press. ISBN 978-0-7356-8363-1.
* "Compare Windows 8.1 Editions". *Microsoft.com*. Microsoft.

## Εξωτερικοί σύνδεσμοι
Επίσημη ιστοσελίδα

Windows 8.1 Update

https://docs.microsoft.com/el-gr/lifecycle/faq/windows#bigwindows-81big

8.1
Τζωρτζ Σω

Ο **Τζωρτζ Σω** (αγγλικά: George Shaw) (10 Δεκεμβρίου 1751 - 22 Ιούλη 1813) ήταν ένας Άγγλος βοτανολόγος και ζωολόγος.

## Βιογραφία
Ο Τζωρτζ Σω γεννήθηκε στο Bierton, του Μπάκιγχαμ και εκπαιδεύτηκε στο Magdalen Hall στην Οξφόρδη και λαμβάνει το μεταπτυχιακό του το 1772. Σπούδασε το επάγγελμα του ιατρού. Το 1786 έγινε βοηθός λέκτορας στη βοτανική στο Πανεπιστήμιο της Οξφόρδης. Ήταν συνιδρυτής της Linnean Society το 1788, και έγινε μέλος της Βασιλικής Εταιρείας το 1789.

Το 1791 ο Τζωρτζ Σω έγινε βοηθός φύλακας του φυσικού τμήματος ιστορία στο Βρετανικό Μουσείο, διαδεχόμενος τον Edward Whitaker Gray ως φύλακας το 1806. Βρήκε ότι τα περισσότερα από τα στοιχεία που δωρήθηκαν στο μουσείο από τον Hans Sloane ήταν σε πολύ κακή κατάσταση. Το ιατρική και ανατομική υλικό στάλθηκε στο μουσείο του Βασιλικού Κολεγίου Χειρουργών, αλλά πολλά από τα ταριχευμένα ζώα και τα πουλιά είχαν επιδεινωθεί και έπρεπε να καούν. Τον διαδέχτηκε μετά το θάνατό του ο βοηθός του Charles Konig.

## Τα έργα του
Ο Τζωρτζ Σω δημοσίευσε μία από τις πρώτες αγγλικές περιγραφές με τις επιστημονικές ονομασίες πολλών ζώα της Αυστραλίας στο "Zoology of New Holland" το (1794). Ήταν από τους πρώτους επιστήμονες που εξέτασαν ένα Πλατύποδας και δημοσίευσε την πρώτη επιστημονική περιγραφή του, στο *The Naturalist's Miscellany* το 1799.

Στον τομέα της ερπετολογία περιέγραψε πολλά νέα είδη ερπετών και αμφιβίων.

Άλλες δημοσιεύσεις του περιλαμβάνονται:
* Musei Leveriani explicatio, anglica et Latina, που περιέχει τα δοκίμια από το μουσείο του Ashton Lever (1792-6), η οποία είχε κινηθεί να εμφανίζεται στο Blackfriars Rotunda.
* General Zoology, or Systematic Natural History (16 vol.) (1809-1826) (volumes IX to XVI by James Francis Stephens)
* The Naturalist's Miscellany: Or, Coloured Figures Of Natural Objects; Σχεδιασμένο με έγχρωμες εικόνες και περιγράφει τη φύση (1789-1813) με τον Frederick Polydore Nodder (χαράκτης και καλλιτέχνης).

## Παραπομπές

* Mullens και Swann - Η βιβλιογραφία της βρετανικής ορνιθολογία (1917)
* William T. Stearn - Το Μουσείο Φυσικής Ιστορίας στο South Kensington ISBN 0-434-73600-7

## Εξωτερικοί σύνδεσμοι

* Zoologica Göttingen State and University Library Digitised 'The Naturalist's Miscellany and Musei Leveriani explicatio

Κατηγορία:Βρετανοί βοτανολόγοι
Κατηγορία:Ζωολόγοι
Κατηγορία:Άγγλοι βιολόγοι
Προγκρές Μ-59

Το **Προγκρές Μ-59** (η NASA το ονόμασε **Progress 24** ή **24P**) ήταν ρωσικό μη επανδρωμένο διαστημόπλοιο τύπου Προγκρές-Μ που εκτοξεύτηκε το 2007 για να ανεφοδιάσει τον Διεθνή Διαστημικό Σταθμό. Μετέφερε τρόφιμα, νερό, οξυγόνο, καθώς και εξοπλισμό για την διεξαγωγή επιστημονικών ερευνών. Επίσης μετέφερε εξαρτήματα για το σύστημα υποστήριξης ζωής του σταθμού.
## Αποστολή
Το Μ-59 εκτοξεύτηκε από το κοσμοδρόμιο του Μπαϊκονούρ με πύραυλο Soyuz-U στις 18 Ιανουαρίου 2007 (02:12:13 GMT) και συνδέθηκε με το τμήμα Πιρς του σταθμού στις 20 Ιανουαρίου (01:59 GMT). Παρέμεινε εκεί για πέντε μήνες, μέχρι την 1η Αυγούστου 2007 (14:07 GMT) ενώ λίγες ώρες αργότερα καταστράφηκε πάνω από τον Ειρηνικό Ωκεανό.
## Δείτε επίσης
* Διαστημικές αποστολές το 2007
## Παραπομπές


Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2007